《送彭伯忻佥宪赴河南》
元代·徐贲

载笔同趋侍从班，曾将翰墨动龙颜。绣衣又向河南去，玉节新从海上还。

千里舟航通洛水，中原文物入夷山。当时不得相追饯，谩寄离情画轴间。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。